NaiveNeuron/SloPal huggingface dataset:
Galek, Karol, poslanec NR SR (2020-02-20):
Pani Vaľová, začali ste s tým, že sa nemáme báť stlačiť, keď, ten gombík za tie sociálne opatrenia. Ale viete, vy ste jedna z predkladateliek, ja som čakal, že nám aj poviete, prečo sa nemáme báť stlačiť ten gombík. Že nám poviete, kde sú na to tie peniaze, že nám vysvetlíte aj to skrátené legislatívne konanie. Aj ste sa nadýchli, aj ste začali, ale nejak, nejak sme sa to nedozvedeli. A v tejto súvislosti chcem sa teda opýtať, ja nemám problém stlačiť gombík, pokiaľ viem, že je to niečo, za čo viem prevziať zodpovednosť. A je to strana SMER, ktorá má na plagátoch tzv. zodpovednú zmenu. Ale ja sa pýtam: čo je zodpovedné na tom, keď 9 dní pred voľbami idete rozdávať peniaze, a to nielenže tie čo vám nepatria, ale ony ani len neexistujú? Ani ste len náznakom nepovedali, kde by sme tie peniaze mohli zobrať. Rovnako ako sme sa to nedozvedeli ani na výbore v prípade tých diaľničných známok. Takže ja milerád stlačím ten gombík, ale naozaj neviem kvôli čomu. A ja vám teda ešte raz zacitujem, lebo vy ste začali s tým, že skrátené legislatívne konanie lebo. Ale lebo sú tu nejaké mimoriadne okolnosti, keď môže dôjsť k ohrozeniu základných ľudských práv a slobôd alebo bezpečnosti, ak hrozia štátu značné hospodárske škody alebo ak si rozhodnutie Rady bezpečnosti Organizácie spojených národov vyžaduje neodkladné prijatie zákona. Ktoré z týchto bodov, poprosím vás, vypichnite mi ten konkrétny, ktorý sa týka toho skráteného legislatívneho konania? Čiže my sme tu dnes kvôli dvom veciam, dvom otázkam, ktoré nateraz ostávajú nezodpovedané. Prečo skrátené legislatívne konanie a kde na to zobrať?
Zemanová, Anna, poslankyňa NR SR (2020-07-14):
Ďakujem pekne za slovo. Pán kolega, kritizujete, že ideme na riešenie zlou cestou a že teda nekazíte nám alebo nehovoríte, že by sme nemali úprimný záujem, ale že treba to riešiť prácou Policajného zboru. Ale veď si aspoň dajte tú námahu, aby ste si prečítali ten návrh zákona a jeho dôvodovú správu. Práve to je cieľom, presun z tých, z tej hlavy deväť do hlavy päť pod trestné činy, pod, životného prostredia, na ktoré máme špecializovanú jednotku už dnes zriadenú, tzv. enviropolíciu, ktorá je odborom environmentálnej polície. A práve tým, že sa presunú tieto trestné činy do tejto hlavy životného prostredia, tak bude na to špecializovaná jednotka, ktorá budú vycvičení policajti, nebude to bežná výjazdovka. Čiže práve kvôli tomu, to bol ten impulz, ktorý nás viedol k novele tohto Trestného zákona, nielen zvyšovanie trestov, ale práve možnosti, aby mohli špecializovaní policajti vykonávať zisťovanie týchto trestných činov. Takže ideme presne tou cestou, ktorú ste aj vy navrhli, a verím, že po prijatí tohto zákona naozaj sa aj tie nápady trestných činov a zistenia a následné odsúdenie zvýši počet postihnutia takýchto zločincov voči, voči zvieratám.
Jurinová, Erika, podpredsedníčka NR SR (2013-02-08):
Pán poslanec Šuca.
Bugár, Béla, podpredseda NR SR (2018-06-19):
Na vystúpenie pána poslanca s faktickými poznámkami dvaja. Pán poslanec Baránik, nech sa páči.
Blanár, Juraj, podpredseda NR SR (2022-11-11):
Pán poslanec Šefčík, môžete reagovať na faktické poznámky.
Blanár, Juraj, podpredseda NR SR (2022-05-05):
Ďakujem, pán spravodajca. Otváram všeobecnú rozpravu, vážená pani poslankyňa, páni poslanci. Písomnú prihlášku som neobdržal, takže dávam možnosť ústne sa prihlásiť do rozpravy. 	Konštatujem, že ako jediný je prihlásený pán navrhovateľ Ján Ferenčák. Uzatváram možnosť prihlásiť sa do rozpravy a udeľujem mu slovo.
Doležal, Andrej, minister dopravy a výstavby SR (2021-12-07):
Ďakujem, pán predsedajúci. Opäť, vážené pani poslankyne, vážení páni poslanci, obdobne ako v predchádzajúcom návrhu zákona, aj v tomto návrhu zákona chceme len predĺžiť obdobie, kedy je možné žiadať o pomoc podnikov, ktorí poskytujú svoje činnosti v oblasti cestovného, cestovného ruchu. Momentálne je pomoc alebo schéma pomoci limitovaná dátumom 31. decembra 2021. Ak chceme pomáhať ďalej, čo chceme pomáhať ďalej v odvetví cestovného ruchu, navrhujeme toto obdobie predĺžiť do 31. decembra 2022. Na schéme pomoci ako takej sa nič nemení, len chceme mať možnosť poskytovať ďalšie výzvy. Len nedávno, resp. včera sme spustili už štvrtú výzvu v poradí, kedy pre schému de minimis je možné žiadať za oprávnené obdobie september až november 2021. Čo sa týka veľkej schémy, tú plánujeme otvoriť hneď po skončení fiškálneho roka 2021. Tá veľká schéma, tam je možné žiadať o pomoc, ktorá presahuje na jeden podnik 200-tisíc euro. Ja si veľmi dobre uvedomujem, že najlepšou formou pomoci pre podniky v oblasti cestovného ruchu by bolo, keby mohli zostať tieto podniky otvorené. Avšak v súvislosti s platnými pandemickými opatreniami to jednoducho možné nie je. O to dôležitejšie je, aby ruka v ruke s opatreniami išla aj schéma pomoci. Preto vás, vážené panie poslankyne, vážení páni poslanci, prosím o podporu pri prerokovávaní tohto návrhu zákona. Ďakujem pekne.
Zajac, Pavol, poslanec NR SR (2014-02-04):
Ďakujem pekne všetkým. Tak pani kolegyňa Kučerová, ja som to povedal vo svojom vystúpení, že prvotným, prvotnou príčinou sú tie vysoké úroky, ktoré potom následne ľudia nezvládajú splácať, a cez rozhodcovské súdy následne nastupujú exekútori. Čiže ja tomu rozumiem, že exekútor je na konci, len som povedal, že exekútor má iné náklady a inú činnosť, keď vymáha voči fyzickej osobe a keď vymáha voči podnikateľovi alebo eseročke. To je dosť podstatné. A preto všade vo svete je marža, sa nejako odvíja od nejakého výkonu. Ak má ten výkon úplne jednoduchý, že stačí mu poslať jeden papier, prečo by mal mať takú istú 20-percentnú odmenu, ako keď musí naháňať toho podnikateľa. Pani kolegyňa Hufková a Vitteková, no, zase som sa dozvedel, že za všetko môže Dzurinda a Kaník v roku 2002. Vy ste nevládli od roku 2006 do roku 2010? Spamätajte sa! Podstatné bolo to zrušenie stropu úrokov v marci roku 2010. Ten spustil úžernícky klondike. Áno, aj dovtedy už fungovali nebankovky na Slovensku, pôžičkárne, ale boli tie úroky, tie percentá udržané v nejakej hranici. Ale potom sa pustili tie stovky, tisícky percent. To je ten problém. A naozaj má pravdu kolega Hlina, ktorý hovorí to, že aktivitou opozičných poslancov, aj všetkými tými aktivitami, ktoré som spomínal, návrhmi zákonov, ale aj tými protestmi na námestiach, a nasledoval k tomu mediálny tlak, na ktorý je SMER veľmi citlivý, a potom prišlo to vyhodnotenie, že už idete s tým niečo robiť. Ďakujem.
Grendel, Gábor, podpredseda NR SR (2023-05-10):
Otváram rozpravu, do ktorej som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Nikto sa nehlási. Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie. Pán spravodajca takisto nie. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 54/2019 o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 o poskytovaní právnej pomoci osobám v materiálnej núdzi a o zmene a doplnení zákona č. 586/2003 o advokácii a o zmene a doplnení zákona č. 455/1991 o živnostenskom podnikaní v znení neskorších predpisov v znení zákona č. 8/2005 v znení neskorších predpisov. Vládny návrh zákona má tlač 1299, správa výboru má tlač 1299a. Prosím pána podpredsedu vlády Slovenskej republiky Štefana Holého, aby aj tento vládny návrh zákona odôvodnil. [Rokovanie o vládnom návrhu zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov , tlač 1299.]
Hort, Milan, podpredseda NR SR (2010-08-04):
Ďalej s faktickou poznámkou je prihlásený pán poslanec Ivan Štefanec. Nech sa páči.
Hrušovský, Pavol, podpredseda NR SR (2011-06-17):
Pán predseda Sulík si želá odpovedať, potom dám slovo pánovi poslancovi Jarjabkovi.
Jarjabek, Dušan, poslanec NR SR (2022-05-03):
Ďakujem za slovo, pán predsedajúci. No veľká vďaka, pán štvornásobný primátor, za to, čo si všetko povedal, špeciálne o tých politických procesoch, ktoré na Slovensku začínajú. Ale tak poďme pekne poporiadku a uvedomme si, čo všetko táto koalícia už od svojho vzniku nastvárala a ako sa dotkla života občanov Slovenskej republiky. Tak najskôr to bola covidová šikana. Teraz vojnovo-cenzúrová šikana, kde ako som sa dozvedel, už sa nedoporučuje hrať na koncerte Čajkovského, preto lebo viete, no čo keby náhodou, no proste strašné, a keď si náhodou Rus a nepripneš si, pokiaľ nemáš na klope ukrajinskú vlajočku, tak, tak proste si neprijateľný. Proste čosi, čo už ľudsky, ľudsky je perverzné. No a nehovoriac o politických procesoch, ktoré začínajú, no aby to všetko ešte nebolo málo, tak dnes má rokovať výbor o zmene volebného systému na Slovensku. No choďte do hája, vy skvelá protislovenská koalícia! Toto ničenie Slovenska, to jednoducho to, to ja neviem, kde to chcete ešte viacej teda dopracovať, ako ďaleko? Naozaj asi tou občianskou vojnou, ale dobre, však čo chcete, budete mať. Vy za to beriete priamu zodpovednosť. Tu si hovoril veľmi veľa o tých politických procesoch. Čo vedia títo ľudia o politických procesoch v 50. rokoch? Nič. Nič. Dvadsaťpäť, tridsaťroční sa chvália tým, že ani nečítajú. Čo oni vedia o tom, koľko ľudí bolo nevinne odsúdených. To, že potom boli rehabilitovaní? No a kto to v tých rodinách, to nešťastie, tá rehabilitácia, myslíte, že to spraví? Čo o tom vedia títo koaliční grázli?!
Plavčan, Peter, minister školstva, vedy, výskumu a športu SR (2016-06-14):
Ďakujem pekne. Vážený podpredseda, vážené pani poslankyne, vážení páni poslanci, ministerstvo školstva, vedy, výskumu a športu predkladá vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov. Konkrétne sa novelou vykonávajú legislatívne opatrenia na zvýšenie platovej tarify o 6 % pre tri skupiny zamestnancov, ktorí sú odmeňovaní podľa zákona č. 553/2003 Z. z., a to pre pedagogických zamestnancov a odborných zamestnancov v regionálnom školstve a pre vysokoškolských učiteľov verejných vysokých škôl a štátnych vysokých škôl. Ako už bolo spomenuté pri prerokovaní návrhu na skrátené legislatívne konanie, toto zvýšenie taríf predstavuje rýchle základné opatrenie v tom zmysle programového vyhlásenia vlády s tým, že sa budú neskôr v ďalších rokoch podľa tohto programového vyhlásenia vlády uplatňovať ďalšie zvýšenia platových taríf. Z pohľadu vysokoškolských učiteľov ide o základné opatrenie a z tohto dôvodu, že doposiaľ boli odmeňovaní v rámci jednej prílohy zákona spolu s výskumnými a vývojovými zamestnancami a zdravotníckymi zamestnancami, a novelou zákona sa pre vysokoškolských učiteľov navrhuje vytvorenie samostatnej stupnice platových taríf. Vážený pán podpredseda, vážené panie poslankyne, vážení páni poslanci, ďakujem za pozornosť a dovoľujem si vás požiadať o posúdenie predloženého materiálu. Ďakujem.
Laurenčík, Milan, podpredseda NR SR (2022-02-18):
Na vaše vystúpenie evidujem 11 faktických poznámok, posledný bude pán poslanec Marek Šefčík. Ako prvý, pán poslanec Ladislav Kamenický, nech sa páči.
Sulík, Richard, predseda NR SR (2010-10-13):
Ďakujem. Prosím, prezentujte sa a hlasujte. (Hlasovanie.) Zo 143 prítomných poslancov hlasovalo 78 za, 31 proti, 34 sa zdržalo. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru a lehôt na jeho prerokovanie. Nech sa páči.
Poliačik, Martin, poslanec NR SR (2015-03-18):
Alojz, keď chceš vidieť človeka, ktorý to napísal, tak stačí zbehnúť dole a zabúchať na dvere číslo 66. Áno, je pravda, že to je napísané na profesionálnej úrovni, tak ako keby to vyšlo z ministerstva, možnože dôvod bude ten, že chlapík, ktorý to písal, na tom ministerstve dlhé roky pracoval a tie zákony písal. Ja osobne by som bol veľmi rád, keby sa nám stalo, že takýto nejaký zákon by napísali na ministerstve sociálnych vecí a báli by sa to sem dať, a že my by sme to predložili, a potom za to celý SMER zahlasuje. Ale koniec koncov uvidíme na hlasovaní tohto pléna, že zrejme tento scenár až taký, až taký pravdivý nie je, ale chápem, že až máš túto dezilúziu, a teda túto ilúziu v hlave, takže si sa naozaj rozčertil, lebo si sa zľakol že by to náhodou mohlo prejsť. Tak preto tu robíš, preto tu robíš také caviky, preto tu urážaš, preto zbytočne nálepkuješ ľudí s dobrým úmyslom, lebo ty si sa zľakol, že, ježišmária, tá strašná juvenilná justícia a nastúpení úradníci nám tu teraz budú búchať na dvere rómskych osád a vyťahovať úbohé, ničneznajúce deti do sociálnych ústavov len kvôli tomu, že sa, že ich rodičia nepustili do školy. Ako keby ich tam teraz púšťali. Celé toto vychádza z jednoznačného faktu, v sociálne vylúčených spoločenstvách je problém príliš skorých tehotenstiev a niekde až nulovej informovanosti o tom, že ako k tomu tehotenstvu došlo. To je jediná vec, ktorú sa tento návrh snaží riešiť. A keby si bol čo k čomu, tak sa v prvom rade venuješ veci a možno by si s tým návrhom, ktorý nie je úplne zlý, napočudovanie prišiel hneď na začiatku bez toho zbytočného blábolu.
Maďarič, Marek, poslanec NR SR (2011-05-26):
Pán poslanec, prvá, prvá poznámka... (Ruch v sále.) Táto, táto diskusia mi zatiaľ... (Prerušenie vystúpenia predsedajúcim.)
B. Bugár, podpredseda NR SR: (2004-05-13):
Pán poslanec, nech sa páči. J. Banáš, poslanec: Ďakujem pekne, pán podpredseda. Ja chcem oceniť vystúpenie kolegu Abelovského, lebo našiel odvahu a nazval veci pravým menom. Myslím si, že je to trošku, pri všetkej úcte k Slobodnému fóru, návrh, ktorý zaváňa populizmom. Ja použijem čísla. Tá úspora, ktorá sa dosiahne, po prvé je úplne nesystémová, ale keď vyrátate 6 500 krát 150, to je zhruba 10 miliónov korún, aby som to zaokrúhlil, keď to vydelíte 4 miliónmi dospelého obyvateľstva, tak to vyjde zvýšenie na jedného občana 2,50 koruny. Tak dajte do novín, že Slobodné fórum navrhuje prilepšiť každému občanovi 2,50 koruny mesačne. Ďakujem pekne.
D. Lipšic, podpredseda vlády a minister spravodlivosti SR: (2004-05-14):
Chcem povedať, že ide o dôležitý zákon, ktorý by mal zaviesť presnejšie kontrolné mechanizmy na úrovni samosprávy, či obecnej alebo regionálnej. Aj posledné prípady odhalenia korupčnej trestnej činnosti na úrovni samospráv sú jasným dôkazom toho, že posilniť kontrolné mechanizmy na úrovni samospráv je nevyhnutné. A myslím si, že navrhovaná novela zákona ide tým správnym smerom Chcel by som vás požiadať, aby ste návrh novely v druhom a treťom čítaní schválili. Ďakujem.
Bugár, Béla, podpredseda NR SR (2016-03-23):
Pán poslanec Dostál.
Kotleba Marian, poslanec NR SR (2018-05-15):
Ďakujem. Takže hlasovať o tejto veci budeme až zajtra, kolegovia, máte na to celú noc, aby ste rozmýšľali. Ďakujem zatiaľ.
Mazurek, Milan, poslanec NR SR (2022-06-16):
Ďakujem. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-12-02):
Ešte pani spravodajkyňa. Máte slovo.
Bugár, Béla, podpredseda NR SR (2017-03-21):
Na vystúpenie pána poslanca s faktickými poznámkami štyria, končím možnosť sa prihlásiť do faktických. Pán poslanec Antal.
Hlina, Alojz, poslanec NR SR (2013-03-22):
Ďakujem veľmi pekne, pán predseda. Chcem dať procedurálny návrh. Parlamenty vznikli na to, aby rokovali a hlasovali. Neexistuje najmenší dôvod, aby sme v pondelok nehlasovali, pokiaľ za dôvod nechcete povedať, že aby ľudia nemuseli prísť v pondelok do práce. Parlamenty vznikli, ako vznikli, potoky krvi, my sme ho dostali skoro zadarmo, preto sa k nemu tak správame. Absolútne tomu nerozumiem. Neničme aspoň myšlienku parlamentarizmu. Žiadam vás, to je môj návrh, pokiaľ nebude všeobecný súhlas, aby ste dali hlasovať o tom, že v pondelok keďže rokujeme, budeme aj hlasovať. Ďakujem veľmi pekne.
Maďarič, Marek, minister kultúry SR (2012-11-29):
Ďakujem za slovo, pani podpredsedníčka. Pán poslanec, pri všetkej úcte, kladiete mi otázku, akoby ste sa domnievali, že riadim RTVS. Nedovolím si to povedať, že by to bolo z nejakej nevedomosti, možno ste pozabudli na to, že tieto kompetencie nemám a bližší vzťah k RTVS v zmysle kontroly jej programu a riadenia máte vy, pretože kontrolným orgánom je Rada RTVS, ktorá je volená parlamentom. Ale napriek tomu ja som si tie tvrdenia alebo domnienky, ktoré máte v otázke, preveril a môžem vás uistiť, že redakcia náboženskej publicistiky zostáva zachovaná v rámci sekcie programových služieb Slovenského rozhlasu v odbore vlastnej tvorby, celkový počet a štruktúra sa žiadnym spôsobom neredukuje. Naopak, RTVS v budúcom roku pripravuje naviac mimoriadne cykly nad rámec súčasného rozsahu náboženského vysielania. Generálny riaditeľ RTVS sa krátko po tom, ako sa stal generálnym riaditeľom, stretol aj s cirkevnými autoritami aj s arcibiskupom Zvolenským na tému obohatenia náboženského vysielania a celkového pohľadu na jeho priestor a obsahu vysielania RTVS . Všetky náboženské formáty, ktoré sa vysielajú v súčasnosti, sa aj budú vysielať, nedochádza k redukcii oproti minulosti. A týka sa to aj vami zmieneného formátu Klub osudov, ktorý zostáva zachovaný. To znamená, tie informácie, ktoré ste formulovali vo svojej otázke, sú skôr nejaké chodbové reči a nezakladajú sa na pravde. A možno ma táto vaša otázka tak trochu udivuje aj v tom zmysle, že ju kladiete v čase, keď prvýkrát v histórii RTVS vysiela v týchto dňoch sériu adventných koncertov každý deň o 8.00 hodine na dvojke, ktoré majú charitatívny, kultúrny, regionálny a v čase adventu aj svoj duchovný význam. Skončil som, pani podpredsedníčka.
Š. Zelník, poslanec: (2001-09-04):
J. Migaš, predseda NR SR: Pani poslankyňa Slavkovská. E. Slavkovská, poslankyňa: Ďakujem pekne, vážený pán predseda. V súlade s rokovacím poriadkom žiadam zaradiť do programu správu o systémových krokoch vlády na ochranu územia pred povodňami, a to z toho dôvodu, že povodne sa nám už každý rok opakujú, peňazí v rozpočte nikdy nie je dosť a myslím si, že vykrývať iba určitú sumu po povodniach obetiam, že to je málo, že by bolo treba robiť nejaké systémové kroky, aby k tomu nedochádzalo. A ako druhý bod by som prosila zaradiť informáciu o finančnom zadlžení škôl a o krokoch vlády na vyriešenie tohto problému. Toto by som žiadala zaradiť ako bod 89, a to pred návrhom zákona o financovaní základných a stredných škôl. Všetci dobre vieme, že školstvo je zadlžené, a mali by sme vedieť o tom, ako vstupuje do nového školského roka a ako to mieni vláda riešiť. Ďakujem. J. Migaš, predseda NR SR: Ďalej – pán poslanec Paška, nech sa páči.
Jurinová, Erika, podpredsedníčka NR SR (2012-10-24):
Ďakujem, pán poslanec. Na vaše vystúpenie registrujem tri faktické poznámky. Uzatváram možnosť prihlásiť sa. Nech sa páči, pán poslanec Brocka.
Ľ. Petrák, poslanec: (2008-02-01):
Rok 2002: SIS upozornila aj na snahu korupciou presadiť lacný predaj dcérskej spoločnosti naftárskej firmy. Na pokuse predať dcérsku spoločnosť pod cenu sa pritom podieľal aj audítor, ktorý sa paradoxne nedávno stal poradcom tejto naftárskej firmy. Rok 2003: SIS informovala napríklad o prípadoch tunelovania strategických energetických podnikov, v ktorých je majoritným vlastníkom štát. O tunelovaní železníc prostredníctvom nevýhodných zmlúv s dodávateľmi a tak ďalej atď. K niektorým veciam sa dostanem aj v rozprave. Rok 2004: Ak hovoríme o Slovenskej automobilovej doprave, SIS upozornila aj na poškodzovanie hospodárskych záujmov štátu v jednotlivých spoločnostiach SAD a na podhodnotený predaj majetku správcami konkurzných podstát. Ak chcete byť komplexný, prosím, buďte komplexný a zoberte to naozaj od podlahy vrátane káuz, ktoré sa týkajú vás. (Potlesk.)
Hrušovský, Pavol, poslanec NR SR (2015-06-19):
Ďakujem pekne. Pani predsedajúca, prosím, aby ste dali hlasovať o návrhu, ktorým Národná rada rozhodne o tom, že zákon prerokujeme v druhom čítaní.
Sulanová, Magdaléna, poslankyňa NR SR (2023-05-03):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
V. Veteška, podpredseda NR SR: (2004-03-09):
Prerušujem rokovanie o tomto bode programu, budeme pokračovať ďalším bodom programu, ktorým je druhé čítanie o vládnom návrhu zákona o opatreniach proti porušovaniu práv duševného vlastníctva pri dovoze a vývoze a spätnom vývoze tovaru (tlač 512). Vládny návrh zákona ste dostali pred druhým čítaním ako tlač č. 512. Spoločnú správu výborov máte ako tlač 512a. Prosím podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil.
M. Maďarič, minister kultúry SR: (2008-09-23):
Čo sa týka podľa mňa zásadnej ako pripomienky, doplnenia paragrafu sloboda, nezávislosť. Ja si myslím, že máme veľmi jasne v prvom paragrafe o tom hovorené, že TASR je nezávislá inštitúcia, takisto aj v § 3 sa hovorí o nestranných informáciách, takže toto považujem za nadbytočné. Oceňujem aj snahu na poslednú chvíľu nejakým spôsobom prísť s návrhom, akoby sa kreovala správna rada, ale kde nám zostávajú iné novinárske organizácie, ktoré tu existujú? Kde nám zostáva Slovenský rozhlas, Slovenská televízia, takže môžeme do budúcnosti o tomto diskutovať, ale prísť takto na poslednú chvíľu s niečím takýmto, to nepovažujem celkom za šťastné. Myslím si, že najmä tá kritika sa sústredila do troch bodov. Otázka nezávislosti, otázka hospodárenia a otázka sprístupňovania informácií a ja vôbec nepochybujem o tom, že vo všetkých týchto troch aspektoch ten návrh zákona posúva tlačovú agentúru pozitívnym smerom, ak sa zo štátnej transformuje na verejnoprávnu, to je jasné posilnenie nezávislosti. Ak sa veľmi presne definujú služby o verejnom záujme, na základe ktorých bude uzatváraná zmluva a bude získavaný príspevok zo štátu, je to takisto jasné spresnenie podmienok hospodárenia. No a čo sa týka sprístupňovania zhromaždených informácií, jednak o nich hovorí zákon, ale opäť musím povedať, to už správne postrehol pán spravodajca. Nemýľme si my tlačovú agentúru s médiom, ktoré priamo ako printové médium poskytuje informácie verejnosti. Tlačová agentúra má úplne iné úlohy. Ale ja si myslím, že ak dám nabok všetky aj tieto pripomienky, aj tie povinné tance, ktoré tu predviedli predstavitelia opozície, podľa mňa sa podstata zužuje na jednu vec. Či chceme pomáhať tlačovej agentúre Slovenskej republiky, aby sa rozvíjala, aby sme naozaj mali silnú národnú informačnú inštitúciu, alebo či konaním, alebo aj v minulosti nekonaním jednoducho chceme poškodzovať Tlačovú agentúru Slovenskej republiky a možno preferovať iné agentúry pôsobiace na území Slovenska. Tento návrh zákona sa veľmi jasne priznáva k tomu, že chce, aby na Slovensku pôsobila silná národná Tlačová agentúra Slovenskej republiky a vytvára pre to dostatočný rámec aj hospodárenia, aj nezávislosti. Ďakujem pekne.
Kozelová, Monika, poslankyňa NR SR (2023-06-14):
Boris, ja chcem poďakovať za to, že si vysvetlil všetko, čo sa týka, čo sa týka tých neziskoviek, lebo ja chápem, že tu niektorí poslanci by chceli, aby sa prerozdelilo všetkým a najlepšie 1 488 eur. Čiže to by bolo fajn pre nich, ale dotkol si sa Rázsoch. Ja chcem podotknúť, ty si Bratislavčan, takže vieš veľmi dobre, že v Bratislave momentálne žije o 200-tisíc ľudí viac ako žilo v dobe, keď sme postavili poslednú štátnu nemocnicu. To, že v Bratislave chýba nemocnica, je jasné ako facka, o tom sa nemusíme baviť. To, že všetci sa snažili o to, aby tie Rázsochy naozaj fungovali, aby, aby sa postavili, je jasné a myslím si, že aj ty si bol zástancom toho, aby tie Rázsochy stáli, pretože my ich tu jednoznačne potrebujeme. Ja v tomto, v tomto momente chcem poďakovať aktuálnej vláde za to, že nenechá prepadnúť tie peniaze, na druhej strane jej chcem poďakovať za iné. Za to, že sa rozhodla, že postavíme tie Rázsochy a postavíme ich zo štátneho rozpočtu. Ja si myslím, že áno, toto je cesta, lebo ja chápem, že stredné Slovensko bude teraz plné nemocničných izieb a plné nemocničných postelí, ale to stredné a to východné Slovensko sa vo veľkom sťahuje do tej Bratislavy a tu teda sa pozrite, choďte sa pozrieť na Kramáre, choďte sa pozrieť do Ružinova, ako tie nemocnice vyzerajú, to je jedna katastrofa, katastrofa. Asi najhoršie nemocnice, aké tu vôbec máme, a o Ružinove to je extra trieda. Čiže ďakujem ešte raz, Boris, za vystúpenie a ja budem dúfať, že zahlasujete za PVV. Ďakujem.
T. Cabaj, podpredseda NR SR: (2009-09-09):
Končím možnosť prihlásiť sa s faktickou poznámkou. Slovo má pán poslanec Miklós.
Valocký, Jozef, poslanec NR SR (2016-10-19):
Pán podpredseda, dajte, prosím, hlasovať o návrhu zákona ako o celku s prijatými pozmeňujúcimi návrhmi, gestorský výbor odporúča schváliť.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 140, proti nikto, zdržal sa 1, hlasovali všetci prítomní. Sme v treťom čítaní . Otváram rozpravu. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
B. Bugár, podpredseda NR SR: (2004-12-09):
Piatu otázku položila pani poslankyňa Tóthová generálnemu prokurátorovi Dobroslavovi Trnkovi: „Ako vnímate neplnenie zákonných povinností Radou pre vysielanie a retransmisiu v oblasti vyvodzovania zodpovednosti – t. j. sankcionovania násilia v elektronických médiách?“ Pán generálny prokurátor, máte slovo. D. Trnka, generálny prokurátor SR: Ďakujem pekne. Vážená pani poslankyňa, zákon č. 308/2000 Z. z. o vysielaní a retransmisii a o zmene zákona č. 195/2000 o telekomunikáciách v znení neskorších zmien a doplnkov v § 6 ods. 1 stanovuje, že Radu pre vysielanie a retransmisiu volí a odvoláva Národná rada Slovenskej republiky. Myslím si, vážená pani poslankyňa, že máte absolútnu legitimitu položiť túto otázku predsedovi rady, ktorý okrem iného v zmysle § 5 ods. 3 písm. a) citovaného zákona predkladá Národnej rade informácie o stave vysielania a o svojej činnosti, ak o to Národná rada požiada. Vaša aktívna legitimácia k takémuto postupu je nespochybniteľná. Prokuratúra nemá možnosť v rámci svojich zákonných postupov kontrolovať činnosť orgánu, ktorý je vlastne sám osebe kontrolný. Osobne veľmi pozitívne vnímam, vážená pani poslankyňa, vaše aktivity v predmetnej problematike, avšak ani ja, ani minister vnútra, ku ktorému podobná otázka smerovala na minulom zasadnutí Národnej rady, nemôžeme urobiť žiadnu nápravu, aj keď sme si vedomí, že kritika programov, ku ktorým vaša otázka smeruje, je namieste. Dovoľujem si vám povedať, že okrem množstva krvákov na televíznych obrazovkách považujem za brutálny útok na intelekt diváka, nielen adolescentného veku, ale aj nás dospelých, relácie takého typu, ako je Slovensko hľadá SuperStar, Dievča za milión alebo VILOmeniny. Mám taký dojem, že v súčasnosti končí niektorým členom rady volebné obdobie a takisto sa bude rozhodovať o predĺžení licencií niektorým elektronickým médiám. Myslím si, pani poslankyňa, že spolu so svojimi kolegami to máte plne v rukách. Ďakujem pekne.
Bugár Béla, podpredseda NR SR (2017-03-22):
Pán poslanec, pán poslanec, to je jej rozhodnutie, to tu nemáte čo kritizovať!
Brocka, Július, poslanec NR SR (2012-09-14):
Ďakujem pekne. Vážená pani podpredsedníčka, vážený pán minister, dámy a páni, pôvodne som nechcel vystupovať k tomuto bodu, potom som si uvedomil, že to, čo chcem povedať, by stačilo na faktickú poznámku, ale keďže chcem reagovať na pána ministra, na jeho úvodné slovo, tak som sa musel prihlásiť do rozpravy, ale medzitým tu odznelo niekoľko faktických poznámok, na ktoré mi nedá nereagovať. Prosím vás, najprv na pána poslanca Blahu. On sa tu vyprofiloval na takého bojovného marxistu a ateistu, že nás, by som povedal, normálnych a, by som povedal, nie bojových teistov alebo veriacich ľudí akoby provokuje k tomu, aby sme my vystupovali a vyzerali ako bojovní teisti. Ale ja naozaj nie som taký bojovník ako pán Blaha a pokúsim sa vecne zareagovať. A chcem zareagovať na pána poslanca Poliačika, ktorý vyčítal Jozefovi Mikloškovi, pánu poslancovi, že je tu istý rozpor u ľudí, ktorí na jednej strane bránia život a na druhej strane bránia, on to nazval, broja proti rodičovskej príprave, a potom ešte dopovedal, že teda zdravému sexuálnemu spôsobu života. Pán Poliačik, prosím vás, medzi nami dvomi je ten rozdiel, že ja vám moje predstavy o zdravom sexuálnom živote nevnucujem a chcel by som vás poprosiť, a teda, by som povedal, vo vašej osobe aj tých iných, ktorí sa snažia v našej spoločnosti presadzovať veci nie len pre seba, ja nevstupujem do vášho súkromia, ale ja si chcem vyprosiť, aby ste vy mojim deťom vnucovali vaše predstavy o údajne zdravom sexuálnom správaní. A teraz k pánu ministrovi. Pán minister, len v dobrom, vy ste v úvodnom slove privítali Dohovor Rady Európy o predchádzaní domácemu násiliu. Ja sa priznám, že možno je to po funuse, lebo my tu máme z Národnej rady aj širokú delegáciu v Rade Európy a možno sme neboli dostatočne informovaní, ale ja som zachytil v tlači, ja som zachytil v tlači, že voči tomuto dohovoru niektoré občianske združenia, ale aj v zahraničí, mali výhrady, alebo teda chcú polemizovať. Pretože v tom dohovore sú také formulácie a konštatovania, že domáce násilie – a dobre počúvajte –, domáce násilie má svoj pôvod v kultúrnych zvyklostiach a v náboženskom presvedčení, a to sa mi zdá byť úplne zvrátené. Prosím vás, veď príklad u nás zo Slovenska, veď kde majú, by som povedal, najkrajšiu predstavu o inom pohlaví? Kde majú v najväčšej úcte ženu, kde ženu neponižujú, kde ženu nezneužívajú – tak to je kresťanské prostredie. A, naopak, kde dochádza k zneužívaniu ženy – tak to je tam, kde tí ľudia nemajú proste Boha pri sebe. Prepáčte, že som to povedal možno nie takým poslaneckým slovníkom, ale považoval som to za dôležité povedať, lebo minister povedal, že to víta. A ja by som chcel upozorniť na to, že pri ratifikovaní tých dohovorov by sme nemali zabúdať napríklad aj na takéto odlišnosti. Ďakujem za vašu pozornosť.
Dostál, Ondrej, poslanec NR SR (2018-05-17):
Pani poslankyňa Kiššová, je to naozaj tak, že dôvod, prečo prichádza opozícia s návrhom na skrátenie volebného obdobia, je, že Robert Fico výnimočne dodržal svoje slovo a nikam neodišiel. Naozaj nikam neodišiel, ako to povedal, keď podával demisiu, stále je tu. V parlamente ho veľmi nevidno, hoci je predsedom poslaneckého klubu, do sály chodí iba na hlasovania, ale on je ešte stále najmocnejším mužom tohto štátu. A, žiaľ, ani Kaliňák nikam neodišiel. Ani oligarchovia nikam neodišli. Ani tí, ktorí ovládajú orgány činné v trestnom konaní a bránia im, aby naozaj boli orgánmi činnými v trestnom konaní, nikam neodišli. Ani policajný prezident Gašpar zatiaľ nikam neodišiel a zrejme ani neodíde, iba bude nahradený nejakým svojím náhradníkom, ktorý bude podobnej krvnej skupiny. Snáď jediný, kto už niekam odišiel, je bývalý minister zdravotníctva a vnútra Drucker, práve ten, ktorý bol pre pána prezidenta Kisku dôvodom, aby vymenoval vládu Petra Pellegriniho, lebo teda cítil, že aspoň nejaká zmena tam nastáva, no nenastáva. Pán prezident Kiska hovoril o tom, že súčasná kríza môže mať iba dve riešenia, a to buď zásadná rekonštrukcia vlády, alebo predčasné voľby. Vláda síce bola zrekonštruovaná, ale toto žiadna zásadná rekonštrukcia vlády nebola. Bolo to len formálne. Máme tu stále vládu Roberta Fica, štvrtú, a preto sú potrebné predčasné voľby.
Bugár, Béla, podpredseda NR SR (2019-12-04):
Na vystúpenie pána poslanca s faktickými traja. Pán poslanec Heger.
Ďuriš Nicholsonová, Lucia, podpredsedníčka NR SR (2018-06-15):
Jedna faktická poznámka na vaše vystúpenie. Končím možnosť prihlásiť sa s faktickou poznámkou. Pán poslanec Heger.
Číž, Miroslav, podpredseda NR SR (2015-02-13):
S reakciou na faktické poznámky pán poslanec Kollár.
Pročko, Jozef, poslanec NR SR (2020-11-04):
Ďakujem pekne. Ja budem vecný, myslím, že moji kolegovia – aj pán Viskupič, aj Edo Heger – vám povedia naozaj, k daňovému odvodu budú hovoriť. Ale ja keď vidím vaše vystúpenie a počúvam ho (rečník si zhlboka vzdychol), vždy mám pocit, mne chodí mráz po chrbte, pretože človek, ktorý aj teraz, prepáčte (rečník si opäť zhlboka vzdychol), vy tak pôsobíte na najcitlivejšie veci u ľudí, vy tu rozprávate, že bolo vám ľúto, že dieťa malo obed zadarmo. Ako keď mi toto povie niekto, že mne bolo ľúto, že malo dieťa obed zadarmo, keď vy, pán Kamenický, váš Alibaba a vaša celá banda zlodejov, zbojníkov, to, čo ste vy tu rozkradli a urobili a vy pôsobíte na naj, najpriro... také najcitlivejšie pudy u ľudí a toto im podprahovo dávate, že my tu okrádame národ, že my tu deťom berieme veci. Vy nemáte kožu na tvári! Zvlášť vy, financmajster a finančník smerozderu, ktorý tu naozaj rozkradol tu to. Viete, ja som, keď som nebol v parlamente a nevidel som, čo sa tu dialo všade, ale teraz! A tu, toto robíte, ale vyjdete za dvere a za dverami sa usmievate, ste širokí, veselí smeráci a keď sa vás pýtajú, tak to je divadlo, to je divadlo. Vy tu hráte divadlo a pôsobíte takýmto naozaj neľudským spôsobom na city. Je to niečo, čo naozaj s ľudskosťou nemá nič spoločné. Nikto od nás nechce nikomu ubližovať, práve naopak, pomáhať.
Novotný, Viliam, poslanec NR SR (2016-02-11):
Chcem sa poďakovať pánovi poslancovi Hlinovi. Chcem sa mu poďakovať za to, aký hold a úctu prejavil zdravotným sestrám, ktoré mali tú odvahu a svoj boj viedli do úplného konca. A skutočne aj keď to neviem možno povedať tak pejoratívne a tak jasne a tak zrozumiteľne, ako to povedal on, by som rád podčiarkol tú skutočnosť, že aj učitelia, ktorí protestujú, sú prevažne ženy, sú to prevažne ženy učiteľky, ktoré protestujú a ktoré stáli na námestiach. A niekedy by sme možno my chlapi mali naozaj tú odvahu, ktorú majú naše ženy, obdivovať a možno niekedy aj napodobniť. Ale keď už hovoríme o tých sestrách, možno dnes o tom rozmýšľam od rána a napíšem asi aj taký blok. Určite sa pamätáte na ten americký film Tristo. Bol o tých Sparťanoch, ktorí sa postavili Peržanom. Aj keď ich bolo len tristo, dodnes o nich vieme. Tých sestričiek je päťsto. A možno práve na tejto kauze vlády Roberta Fica sa začne otáčať slovenské zdravotníctvo. Asi som naivný, ja už tak zomriem, to nevadí, ale verím tomu, že vždy musí prísť nejaký okamih, keď sa začnú veci meniť, meniť k lepšiemu. A možno táto odvaha týchto päťsto žien, prevažne žien, je tam aj niekoľko chlapov, však nie je to len o ženách, ale sú to prevažne ženy, lebo sestra je ženské povolanie na Slovensku, začne meniť názor verejnej mienky. Odvaha, s ktorou do toho išli, a odvaha, s ktorou v tom vytrvávajú, nie je len nasledovaniahodná a obdivuhodná, ale je aj určitým zrkadlom toho, aká je slovenská spoločnosť, ale neviem to zďaleka tak pekne povedať, ako to vie pán poslanec Hlina. Naozaj keď už naše ženy musia vyjsť do ulíc, aby nás upozornili na... (Prerušenie vystúpenia časomerom.)
P. Paška, predseda NR SR: (2007-10-23):
Pán spravodajca, uveďte hlasovanie o zákone návrhu ako o celku v treťom čítaní. Nech sa páči, obráťte sa na ústavnoprávny výbor. Poďte, pán spravodajca. Pán spravodajca navrhol skrátenie lehoty. Mali ste ho počúvať.
Kaník, Ľudovít, poslanec NR SR (2011-09-13):
Ja vzhľadom k rannej hodine, aj keď som chcel vystúpiť, tak zvolím len túto kratšiu formu. Som počúval celý večer všetko možné a zamyslel som sa nad tým, aký je medzi nami rozdiel. Pretože my sa môžme tak pozorovať už viac volebných období. To je ten rozdiel v štýle politiky a v štýle vládnutia. Máme svoje chyby a vy ich využívate, pre nás bude určite teraz poučením, že asi treba byť rýchlejší, razantnejší, dôraznejší a nenechať vám tým taký priestor na to, aby ste nás takzvane kritizovali, aj keď vám ide o niečo úplne iné. Ale vy ste v niečom úplne úžasní a v tom sme, v tom na vás nikdy nebudeme mať. Keď pozeráme na to, čo robíme my, tak by som vedel vymenovať mnoho reforiem, ktoré sa snažíme robiť, aby sme zmenili osud tejto krajiny. Keď sa pozriem na vaše vládnutie, ja tam nenájdem žiadnu reformu, ale vy úžasne zo všetkého viete spraviť perfektný biznis. Vy všetko v politike úžasne dokážete speňažiť, vy dokážete speňažiť dokonca aj prijatie eura. Vy dokážete speňažiť slnečné elektrárne, vy dokážete speňažiť predaj teplého vzduchu. Vy, čo všetko ide cez vaše ruky počas vášho vládnutia alebo to, čo zostane v pamäti, to sú obrovské peniaze, ktoré niekto zarobil cez politiku. A v tom spočíva ten príkry a dramatický rozdiel medzi štýlom vládnutia, ktoré presadzujeme my a ktoré realizujete vy. Vaše vládnutie je naozaj jeden skvelý biznis a politika ako cesta k tomu, ako sa dostať k veľkým peniazom. (Reakcie z pléna.)
Martvoň, Anton, poslanec NR SR (2015-11-12):
Ďakujem pekne. Vážený pán predsedajúci, vážené pani poslankyne, páni poslanci, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada pridelila predmetný návrh zákona na prerokovanie ústavnoprávnemu výboru a výboru pre hospodárske záležitosti. Zároveň určila Ústavnoprávny výbor NR SR ako gestorský výbor a lehoty na prerokovanie návrhu zákona vo výboroch. Poslanci NR SR, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona prerokovali a odporúčali schváliť ústavnoprávny výbor a výbor pre hospodárske záležitosti. Z uznesení uvedených výborov vyplýva sedem pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 7 hlasovať spoločne s návrhom schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona (tlač 1713a) bola schválená uznesením Ústavnoprávneho výboru NR SR č. 755 z 10. novembra 2015. Týmto uznesením ma výbor zároveň poveril ako spoločného spravodajcu, aby som na schôdzi NR SR informoval o výsledku rokovania výborov a pri rokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku. Pán predseda, otvorte, prosím, rozpravu.
Lipšic, Daniel, poslanec NR SR (2016-06-07):
Pán predseda, ako som spomínal nie do mikrofónu, preferencia pri navrhovateľoch, spravodajcoch, členoch vlády je rovnaká. Upozorňujem vás na § 27 ods. 8 rokovacieho poriadku, kde je rovnaká dikcia – spravodajcovi aj navrhovateľovi sa počas rozpravy udelí slovo, kedykoľvek o to požiadajú, rovnaká dikcia ako v § 28. A v takom prípade predpokladám, že platí, že kto sa skôr prihlási o slovo. Bolo zrejmé, že sa skôr hlásil o slovo pán poslanec Rajtár ešte v úvodnom slove a to, že ste dali slovo predtým premiérovi, je v rozpore s rokovacím poriadkom. Úplne evidentným znením rokovacieho poriadku. (Potlesk.)
Laurenčík, Milan, podpredseda NR SR (2021-04-30):
Faktickú poznámku, faktickú poznámku má aj pán poslanec Martin Beluský, nech sa páči.
Hort, Milan, podpredseda NR SR (2011-07-11):
Ďakujem, pán poslanec. S faktickými poznámkami na vystúpenie vaše v rozprave sa prihlásili pani poslankyňa Ľubica Rošková, pán poslanec Branislav Ondruš. Uzatváram možnosť prihlásiť sa s faktickou poznámkou. Slovo má pani poslankyňa Ľubica Rošková. Nech sa páči.
Jurinová, Erika, podpredsedníčka NR SR (2013-05-21):
Ďakujem pekne. Teraz prosím kolegov, aby sa prihlásili, kto má záujem ísť do rozpravy ústne? Ukončujem možnosť prihlásiť sa. Takže pán Madej sa prihlásil. Nech sa páči.
Zmajkovičová, Renáta, podpredsedníčka NR SR (2012-05-11):
S reakciou na faktické poznámky, pán poslanec Petrák, nech sa páči.
Hlina, Alojz, poslanec NR SR (2013-03-13):
Ďakujem veľmi pekne. Pán predseda, chcem dať dva návrhy na hlasovanie. Prvý návrh je, aby sme dali hlasovať o tom, že kandidáti na členov disciplinárnych senátov, aby boli verejne vypočutí v pléne. Odôvodňujem stavom súdnictva na Slovensku. V prípade, že by toto hlasovanie neprešlo, tak navrhujem ďalšie hlasovanie, aby boli vypočutí aspoň na ústavnoprávnom výbore. Ďakujem pekne.
Laššáková, Jana, podpredsedníčka NR SR (2014-10-21):
Pán poslanec Mikloško teraz. Nech sa páči.
Hellebrandt, Tomáš, poslanec NR SR (2024-01-11):
Ďakujem ti, Dávid, za tvoju obhajobu mladých ľudí. Je dôležité, že pár z nich sedí aj v tomto parlamente, pretože táto skupina je pri tvorbe politík výrazne nedostatočne reprezentovaná. Ja som v zahraničí žil od desiatich rokov. Keď so vyštudoval, tak som v podstate od skončenia štúdia rozmýšľal nad návratom na Slovensko. Mal som takú úchylku, že som sledoval politiku a práve, keď som videl to, čo sa dialo aj v tejto, aj v tejto sále, tak toto ma, toto bola jedna z vecí, ktorá ma najviac, najviac mi bránila k tomu, aby som sa vrátil. Zmenilo to až vstup PS do politiky a rozvoj analytických jednotiek v štáte, ktoré boli také prvé ostrovy pozitívnej deviácie. Keď si dnes nejaký mladý človek pozrie záznam a vidí ministra Krajniak... ministra Kaliňáka, človeka v top dvojke alebo päťke najmocnejších ľudí v tejto krajiny, ako neslušne vyrušuje prezentujúceho nového a zároveň najmladšieho poslanca Národnej rady krátko po tom, ako ostentatívne pred celým plénom čítal rokovací poriadok, tak to dokáže odradiť aj najväčšieho vlastenca žijúceho v zahraničí. Ďakujem.
Kollár, Boris, predseda NR SR (2021-10-20):
Pani... ešte budem otvárať...
Šeliga, Juraj, podpredseda NR SR (2020-11-25):
Ďakujem vám pekne. Poprosím pána poslanca Zajačika, ktorého navrhol určený navrhnutý gestorský výbor pre pôdohospodárstvo a životné prostredie, aby predniesol správu.
Viskupič, Jozef, poslanec NR SR (2015-10-30):
Ďakujem. Dva momenty z vystúpenia. Prvý, ktorý sa venoval tej pani, ktorá bielila kartu v Nitre a následne sa stala kontrolórkou, vnímam ja tak, že sú funkcie, ktoré vyžadujú vysokú morálnu integritu a zrovna funkcie kontroly zlyhaní v tých najťažších rozhodovaniach, aké človek vôbec pri výkone povolania môže robiť, a preto aj povolanie ako lekár má vysokú váhu, pretože rozhoduje často v nanosekundách alebo v sekundách o zotrvaní a zachovaní života. A nie, tak do tejto funkcie bol navrhnutý človek, ktorý, alebo bola obsadená nominantkou s veľmi naštrbeným morálnym profilom, pretože to, čo je známe, bielila kartu, následne klamala, zamlčiavala a podobne a toto nie sú proste parametre na vykonávanie kontroly ľudí, ktoré pri rozhodovacích mechanizmoch ako lekár musí robiť, a ak zlyhá, takže nemám dôveru. Ale nečudujem sa, lebo ten druhý moment, ktorý som chcel okomentovať, je, súvisí s tou hrou, ktorú sme videli pri tom odovzdávaní cien pani Pechočiakovej, a tam zaznelo, je to hra „Parazit – Umenie preraziť“ o jednom neznámom ministerstve, a tam zaznelo, že: „Tých najlepších sa budú snažiť omotať pavučinami lží. Budú sa snažiť dosadiť vlastných ľudí, ktorí čestných ľudí a čestným ľuďom znemožnia, aby sa mohli presadiť. Prízemná priemernosť predbehne vzletný talent a svetu zavládne len a len pretvárka.“ A spravodlivosť? Tá nakoniec vyhrá iba v divadle.
Laššáková, Jana, podpredsedníčka NR SR (2014-06-03):
Pán poslanec Fronc.
Žarnay, Oto, poslanec NR SR (2016-04-22):
Ďakujem. Pán predseda, nedá mi nezareagovať na vašu poznámku, keď ste hovorili o tom, že zástupcovia učiteľov, s ktorými ste sa stretli, vám povedali, že 80 % z toho, čo požadovali, je v programovom vyhlásení. Keďže nechcem, aby ste ma považovali za jedného z tých, ktorý politicky chce zneužívať učiteľov, tak vám odcitujem to, čo povedal jeden z týchto zástupcov, predseda Slovenskej komory učiteľov Vladimír Crmoman po tom stretnutí: „Programové vyhlásenie vlády je výsmechom do tváre všetkým zamestnancom, organizáciám a odborníkom v školstve. Sľuby, že programové vyhlásenie novej vlády už konečne budú garanciou a štartom riešenia nahromadených problémov v školstve, sa ukázali byť len ďalšou rozprávkou, ktorou sa politické špičky snažili pred voľbami aj tesne po voľbách uchlácholiť oprávnene nespokojných zástupcov zamestnancov školstva. Samotný priebeh rokovaní k programovému vyhláseniu vlády ukázal, že tu stále politický záujem prevyšuje ten verejný. Školské organizácie neboli jeho spolutvorcami. Boli len prizvané na rozhovory k nemu. Poslali ministerstvu školstva svoje požiadavky, ale keď od neho žiadali spätnú väzbu, ktoré z nich a ako budú implementované do programového vyhlásenia vlády, dostali odpoveď, že treba počkať na rozhodnutia vlády a koaličných partnerov.“ Toto je odpoveď predsedu Slovenskej komory učiteľov Vladimíra Crmomana. Ďakujem.
P. Hrušovský, podpredseda NR SR: (2001-12-04):
Páni poslanci, chcem vám odporučiť, aby už aj z dôvodu, že štyri poslanecké kluby požiadali pred zajtrajším hlasovaní o vládnom návrhu zákona o zrušení niektorých fondov o prestávku na rokovanie poslaneckých klubov, prerušiť dnešné rokovanie 53. schôdze Národnej rady do zajtra do 9.00 hodiny. Je všeobecný súhlas? Budeme pokračovať zajtra ráno o 9.00 hodine hlasovaním o návrhu vlády na zrušenie niektorých fondov, hlasovaním o dnes prerokovaných návrhoch zákonov, ako aj ak bude všeobecná dohoda, by sme vykonali tajné hlasovanie o zvolení viceguvernéra Národnej banky Slovenskej republiky a po týchto procedurálnych bodoch by sme začali rokovať o vládnom návrhu zákona o štátnom rozpočte na rok 2002. Je s takýmto návrhom všeobecný súhlas, páni poslanci. Áno. Ďakujem za porozumenie, prerušujem rokovanie 53. schôdze Národnej rady do zajtra do 9.00 hodiny. Dovidenia, všetko dobré.
Osuský, Peter, poslanec NR SR (2017-05-19):
Ďakujem pekne, pán predseda. Onehdá sme tu, milí kolegovia, a to teda treba uznať, to ste dokonca podporili, zrušili nevyberané a pomerne nezmyselné pokuty za nehlásenie pobytu nad 90 dní, o ktorých mi už, keď som to prvýkrát neúspešne vtedy prekladal, povedal minister Kaliňák skorej tak súkromne mimo mikrofón, ale však my to nevyberáme. Čo bola pravda, ale pýtal som sa ho, načo máme takú normu, ktorú nerealizujeme. Teraz sme nevyberali toto, ale strojíme sa vyberať. Viete, keď novinár napíše Veľká Británia, je to vážne delikt, ako vidíme. Predstavte si, že by niekto v súvislosti s rokovaním o brexite si dovolil básnicky obrat. Iste väčšina z vás vie, že Albión je starý názov toho, čomu dnes hovoríme Spojené kráľovstvo a priľahlé farnosti. A predstavte si, že by napísal vetu: „Prognózy hmlistého Albiónu po brexite budú ešte hmlistejšie.“ No ak je za Veľkú Britániu pokuta, tak by toho novinára a komentátora mali pri použití slova Albión vyviesť na dvor redakcie a tam ho samopalom skosiť, lebo to už je donebavolajúce. Uznáte, milí priatelia zo všetkých, ktorí tu sedia, že hádam nie je strašným zločinom zrušiť kauzu Dzurindovej vlády v tomto bode.